open-index/open-wikipedia-markdown huggingface dataset:
Suchá dolina (Nízke Tatry)

**Suchá dolina** je dolina na južnej strane Nízkych Tatier. Preteká ňou Suchý potok a vedie ňou červeno-značkovaný turistický chodník z Jasenia do Nemeckej.

Začína na juhovýchodnom svahu Ráztockej hole (), v hornej časti prebieha v smere SZ - JV, v dolnej časti v smere V - Z. 

## Externé odkazy
* Poloha na turistickej mape

Kategória:Doliny Nízkych Tatier
Peter Himič

Mgr. **Peter Himič**, PhD (28. apríl 1969, Prešov) je slovenský divadelný vedec. V súčasnosti pôsobí ako riaditeľ Štátneho divadla v Košiciach. Divadlu sa začal venovať od 15 rokov. Hosťoval aj v prešovskom Divadle Jonáša Záborského a stal sa víťazom Akademického Prešova. Aj keď sa spoločne s Michalom Hudákom úspešne prebojovali do užšieho výberu počas talentových skúšok, na  VŠMÚ v Bratislave sa nedostali. Peter Himič vyštudoval kulturológiu na Filozofickej fakulte Univerzity Pavla Jozefa Šafárika, vtedy v Prešove, dnes súčasť Prešovskej univerzity. Pred vedením divadla pracoval ako programový námestník riaditeľa Slovenského rozhlasu v Košiciach. Riaditeľom Štátneho divadla Košice sa stal 20. septembra 1999. Vekom 31 rokov bol najmladším Slovákom na tomto poste.  Podľa vlastných slov: "Prednášam úvod do teórie dramatických umení a trochu fušujem do oblasti dejín slovenského divadla. Som zástancom návratu ku Komenskému. Divadlo má podľa mňa pedagogické poslanie. Predovšetkým je však o ľuďoch a vzťahoch." Peter Himič sa venuje aj dabingu.

## Dabing
* 2002 – 2003: *[[Sladká Valentína]]* – Juan Ángel Villanueva
* 2004: *[[Divoška Anastázia]]* – Aquiles Borosfky Avellaneda

## Referencie

## Externé odkazy
* Kontakty Štátneho divadla Košice

Kategória:Žijúci ľudia
Kategória:Osobnosti z Prešova
Kategória:Absolventi Univerzity Pavla Jozefa Šafárika
Kategória:Slovenskí divadelní vedci
Kategória:Riaditelia divadiel na Slovensku
Kategória:Pracovníci Slovenského rozhlasu
Medzinárodné vzťahy

[thumb|right|Kľúčovým záujmom výskumu medzinárodných vzťahov je existencia a vývoj [národný štát|národného štátu]]

**Medzinárodné vzťahy** sú sociálne politologická disciplína, ktorá skúma společenské javy odohrávajúce sa v rámci 
medzinárodného systému. Oblasť štúdie zahrňuje rolu národných štátov, medzinárodných organizácii, mimovládnych organizacií a nadnárodných korporácií. Medzinárodné vzťahy sú oblasťou akademického výskumu a verejnej sféry.

Disciplína vychádza z politológie, prelína sa tiež s ekonómiou, históriou, medzinárodným právom, geografiou, sociológiou a inými.

## História
Pri historickom vývoji medzinárodných vzťahov je dôležitým medzníkom rok 1648, kedy bol uzavretý Vestfálsky mier. S týmto mierom sa spája zánik stredovekého európskeho systému a vznik moderných štátov, založených na princípe suverenity a upevnenie koncepcie územného štátu.

V 20. storočí prebehli tri dôležité konflikty, ktoré formovali systém medzinárodných vzťahov; išlo o prvú a druhú svetovú vojnu a studenú vojnu.

## Literatúra
* KREJČÍ, Oskar: *Mezinárodní politika.* 5. upravené vydání. Praha: Ekopress, 2014. 804 s. ISBN 978-80-87865-07-1
*

## Pozri aj
* Globalistika


Kategória:Politológia
Bystrá dolina (Západné Tatry)

**Bystrá dolina** leží na južnej strane Západných Tatier. Preteká ňou potok Bystrá. Ohraničuje ju juhozápadná rázsocha Bystrej zo západnej strany a hrebeň Kobyla z východnej strany. Dolina sa začína neďaleko chatkovej osady Hrdovo a končí v ľadovcovom kotle Bystrých plies pod zrázmi Bystrej. Dolina je dlhá asi .

## Vegetácia v doline
Dolná časť doliny vo výške 970 až  je porastená prevažne smrekovým lesom. Ďalej vo výške 1 380 –  sa nachádza kosodrevinový porast. Na niekoľkých miestach okolo výšky  sa nachádzajú početné a lúky a toto obzvlášť platí v alpínskom stupni od  vyššie.

## Dolinné lokality
Dolina sa delí na viac častí. Najspodnejšia, pod vrchom Suchý hrádok, vo výške 970 až , sa nachádza lokalita Žihľavník pod svahmi Ježovej. Nad ňou sa rozprestiera oblasť Jama (1 100 až ) a ďalej rozsiahla lesno-lúčnatá lokalita Trsteník (1 230 – ). Horné partie doliny nemajú svoje osobitné názvy, majú však prevažne kosodrevinový a alpínsky ráz.

## Bystré plesá a potok
Dolinou tečie už spomínaný potok Bystrá, ktorý sa neskôr vlieva do Belej. Po celej dĺžke doliny zbiera viacero postranných prítokov zo svahov Kotlovej a Ježovej. Potok vyteká z Vyšných Bystrých plies v kotli pod Bystrou. Tieto plesá sú tri, dve sú väčšie a jedno menšie. Ďalej od potoka a ostatných plies sa nachádza v bočnom kotle nad Bystrou dolinou vo výške  pleso Anitino očko (Nižné Bystré pleso).

## Prístup
* po  značke z Hrdova, trvanie 0:40 hodiny
* po  značke z Podbanského, trvanie 1:20 hodiny
* po  značke z Úzkej doliny, trvanie 1:30 hodiny

## Referencie

## Iné projekty

## Externé odkazy
* Poloha na turistickej mape

## Zdroj
* Letná turistická mapa VKÚ Harmanec 1:25 000, Západné Tatry, Podbanské, Zverovka


Kategória:Doliny Západných Tatier
Kategória:Liptov
Žiarska dolina

**Žiarska dolina** je situovaná na južnej strane Západných Tatier.

Preteká ňou potok Smrečianka a vedie do nej asfaltová cesta spolu s modro-značkovaným chodníkom zo Žiaru do Smutného, Žiarskeho alebo Baníkovského sedla. V hornej časti doliny stojí zrenovovaná Žiarska chata, ktorá je vyhľadávaná najmä nenáročnými turistami a rodinami s deťmi - ktorí tento výstup zvládnu bez problémov. Cesta nadol sa dá urýchliť zjazdom na kolobežke. Štart je pri Žiarskej chate a konečná zastávka na parkovisku v ústí doliny. Pre rodiny s deťmi je od roku 2012 sprístupnená Medvedia štôlňa. V ústí doliny je vybudované rekreačné stredisko (chaty, lyžiarske vleky, salaš).

## Referencie

## Turistické chodníky
*  - ústie Žiarskej doliny - Smutné sedlo (3,5h)
*  - ústie Žiarskej doliny - Baranec (3,5h)
*  - ústie Žiarskej doliny - Račkova dolina (1,5h)
*  - Baníkov - Tri kopy - Plačlivé (3,5h)

## Iné projekty

## Externé odkazy
* Poloha na turistickej mape

[vpravo|náhľad|[Žiarske pleso pod Žiarskym sedlom]]


Kategória:Doliny Západných Tatier
Kategória:Liptov
Sandinovská revolúcia

**Sandinovská revolúcia** je proces, ktorý začal v roku 1978 v Nikarague pod vedením Sandinovského frontu národného oslobodenia (FSLN) a ktorý znamenal koniec diktatúry rodiny Somozovcov v tejto krajine. FSLN prevzal moc obsadením Managuy 19. júla de 1979. Ideologické pozadie tohto procesu bolo socialistické, so silným vplyvom marxizmu.

FSLN zaviedol v krajine povinnú vojenskú prezenčnú službu a vyvlastnil veľkých majiteľov pôdy. Bankový sektor bol zoštátnený a vláda kontrolovala zahraničný obchod. Začala sa zdĺhavá partizánska vojna. Keď sa FSLN obrátil so žiadosťou o pomoc na Kubu a Sovietsky zväz, s ktorým podpísal zmluvu o vzájomnej pomoci, ktorá sa realizovala predovšetkým formou vojenskej pomoci, začali jeho odporcov, známych ako **contras**, materiálne a vojensky podporovať v súlade s Reaganovou politikou zadržovania komunizmu, aj USA. Situácia v Nikarague bola počas Reaganovej éry prioritou zahraničnej politiky USA v Strednej Amerike.

V roku 1988 sa začali rokovania medzi znepriatelenými stranami, ktoré vyvrcholili voľbami vo februári 1990, v ktorých sa proti FSLN postavila koalícia všetkých opozičných strán vedená Violetou Chamorrovou. Jej nástup k moci sa považuje za koniec Sandinovskej revolúcie.

FSLN ako jedna z politických strán ovláda krajinu i dnes Daniel Ortega, protagonista Sandinovskej revolúcie, je jej prezidentom. V praxi sa však jeho politický model už nepresadzuje úplným vyvlastňovaním súkromných firiem; ekonomika krajiny naďalej spočíva na súkromnom sektore, ale priestor pre slobodné podnikanie sa nerozširuje tak, ako sa to deje vo väčšine ostatných krajín Strednej Ameriky za posledné dve desaťročia. Hoci nejde o totalitný model komunizmu tak, ako je dnes aplikovaný o.&nbsp;i. na Kube a existuje tu aj politická opozícia, zásahy štátu do ekonomiky sú oveľa rozsiahlejšie ako v susedných krajinách. FSLN má pod kontrolou aj väčšinu odborových organizácií. Podobná situácia je v súdnictve.

Sandinovská revolúcia
Kategória:Dejiny Nikaraguy
Stanišovská dolina

**Stanišovská dolina** je dolina v Ďumbierskych Tatrách. 

Táto dolina odbočuje z Jánskej doliny smerom na východ. Preteká ňou Stanišovský potok a vedie ňou žlto-značkovaný chodník z Jánskej doliny do Stanišovského sedla. Pri ústí tejto doliny sa nachádza neprístupná Stanišovská jaskyňa.

## Externé odkazy
* Poloha na turistickej mape

Kategória:Doliny Nízkych Tatier
Kategória:Liptov
Dikula (dolina)

**Dikula** je dolina v Kráľovohoľských Tatrách. 

Je to juhovýchodná vetva doliny Ipoltica. Preteká ňou rovnomenný potok a vedie ňou modro-značkovaný chodník od vodnej nádrže Čierny Váh cez sedlo Priehybka () do Heľpy.

## Referencie

## Externé odkazy

* Poloha na turistickej mape

Kategória:Doliny Nízkych Tatier
Ráztoky (dolina)

**Ráztoky** alebo **Ráztoka** je dolina vo východnej časti Nízkych Tatier. 

Je to juhozápadná vetva doliny Ipoltica. Preteká ňou potok Ipoltica a vedie ňou žlto-značkovaný chodník od vodnej nádrže Čierny Váh cez sedlo Priehyba () do Heľpy. V hornej časti sa vetví na Hoškovú a Driečnu dolinu.

## Referencie

## Externé odkazy
* Poloha na turistickej mape

Kategória:Doliny Nízkych Tatier
Medvedia dolina

**Medvedia dolina** je južná vetva doliny Ipoltica. Preteká ňou Medvedí potok a nie je turisticky sprístupnená.

## Referencie

## Externé odkazy
* Poloha na turistickej mape

Kategória:Doliny Nízkych Tatier
Ždiarska dolina (Liptovská Teplička)

**Ždiarska dolina** leží v severnej časti Kráľovohoľských Tatier. Preteká ňou Ždiarsky potok a vedie ňou modro-značkovaný chodník z Liptovskej Tepličky do Pohorelej.

## Externé odkazy
* Poloha na turistickej mape

Kategória:Doliny Nízkych Tatier
Zadná dolina

**Zadná dolina** sa nachádza vo východnej časti Kráľovohoľských Tatier. 

Je pramennou oblasťou Hnilca, ktorý ňou aj preteká. Vedie ňou zeleno-značkovaný chodník z Pustého Poľa na Kráľovu hoľu () alebo na Smrečinské sedlo.

## Externé odkazy
* Poloha na turistickej mape

Kategória:Doliny Nízkych Tatier
Weltpolitik

**Weltpolitik** (*svetová politika*) bola koncepcia zahraničnej politiky Nemecka na konci 19. storočia a na začiatku 20. storočia, ktorej hlavným cieľom bolo presadenie Nemecka ako svetovej veľmoci. Je spätá najmä s osobnosťou nemeckého cisára Viliama II.; používal ju minister zahraničných vecí Nemecka Bernhard von Bülow. Nahradila tzv. Realpolitik.

Cisár Viliam II. po Bismarckovom odchode presadzoval politiku založenú na záujmoch Nemecka, s novými kolóniami a hospodárskou silou sa malo stať Nemecko svetovou veľmocou. Neskôr sa kvôli nej dostalo Nemecko do konfliktu s okolitými mocnosťami, hlavne Francúzskom a neskôr so Spojeným kráľovstvom.

Bola jednou z príčin zhoršenia vzťahov v Európe, a tým aj vzniku dvoch nepriateľských blokov.

Kategória:Medzinárodné vzťahy
Kategória:19. storočie
Kategória:Dejiny Nemecka
Dziecinów (Powiat kozienicki)

**Dziecinów** je dedina v Poľsku, v Mazovskom vojvodstve. Má približne 100 obyvateľov. 

Poloha: 51°43' severnej zemepisnej šírky, 21°18' východnej zemepisnej dĺžky.

Kategória:Dediny v Poľsku
Kategória:Mazovské vojvodstvo
Österreichische Bundesbahnen

thumb|Novinkou ÖBB je flotila expresných vlakov RailJet
thumb|right|Rôzne verzie loga ÖBB v priebehu času, začali najstarším, ktorým je klasické "okrídlené koleso" používané v rôznych obmenách veľkým množstvom železničných spoločností na celom svete...
thumb|right|...jedno modernejšie zavedené v 70. rokoch 20. storočia... 

**Österreichische Bundesbahnen** (doslova "Rakúske spolkové dráhy"), skr. **ÖBB**, sú železničná spoločnosť Rakúska. Sú nástupcom *Bundesbahn Österreich* (BBÖ) (Spolková dráha Rakúsko), ktoré boli súčasťou *[[Deutsche Reichsbahn Gesellschaft|Deutsche Reichsbahn]]* v období 1938 - 1945.

96% rakúskych železníc je elektrifikovaných. Elektrifikácia sa začala v roku 1912. Pravidelná parná prevádzka bola ukončená v roku 1978.

1. januára 2005 bola vytvorená nová organizačná štruktúra:

* ÖBB-Holding AG (holdingová spoločnosť, ktorá poskytuje strategický pohľad na železnicu)
** ÖBB-Dienstleistungs GmbH
* ÖBB-Personenverkehr AG (osobná doprava)
* Rail Cargo Austria AG (nákladná doprava)
Pomocné organizácie *ÖBB-Personenverkehr AG* a *Rail Cargo Austria AG* sú:

* ÖBB-Traktion GmbH (poskytovanie rušňov)
* ÖBB-Technische Services GmbH (technické služby)

Ostatné spoločnosti:
* ÖBB-Infrastruktur Betrieb AG (údržba tratí, železničných staníc a infraštruktúry)
* ÖBB-Infrastruktur Bau AG (plánovanie, správa a výstavba infraštruktúry)
** Brenner Eisenbahn GmbH
** ÖBB-Immobilien Management GmbH

## Štatistika
ÖBB má
* 44 000 zamestnancov (jeden z najväčších zamestnávateľov v Rakúsku).
* 5 700 km tratí
* 1 230 rušňov.
* 22 000 osobných vozňov a vozidiel
* Prepravili 192 mil. cestujúcich
* Prepravili 245 mil. cestujúcich autobusmi
* Autobusy ÖBB odjazdia za rok 52,13 mil. km

## Pôsobenie na Slovensku
### Bratislava – Komárno
Podľa informácií zo septembra 2020 by spoločnosť v spolupráci so ZSSK mala od decembra 2020 prebrať dopravu na trati Bratislava – Komárno.

## Iné projekty

## Referencie

## Externé odkazy
* Oficiálna stránka ÖBB
* Cestovné lístky Eurail Pass a Austrian Rail Pass 

## Zdroj
*
*
*

Kategória:Železničné spoločnosti
Kategória:Dopravné podniky v Rakúsku
Kategória:Železnica v Rakúsku
Kategória:Podniky založené v 2004
Dziecinów (Powiat otwocki)

náhľad|Dziecinów
**Dziecinów** je dedina v Poľsku, v Mazovskom vojvodstve. Má približne 705 obyvateľov. 

Poloha: 51°59' severnej zemepisnej šírky, 21°17' východnej zemepisnej dĺžky.

## Iné projekty

Kategória:Dediny v Poľsku
Kategória:Mazovské vojvodstvo
Paneurópske dopravné koridory

thumb|Mapa 10 koridorov

Európsky projekt **Paneurópskych dopravných koridorov** bol začatý v r. 1991 na konferencii v Prahe. Na druhej Paneurópskej dopravnej konferencii na Kréte v marci 1994 bolo definovaných deväť koridorov, ako hlavné dopravné osi medzi EÚ a štátmi strednej a východnej Európy, s požiadavkou prvých investícií v priebehu nasledujúcich desiatich až pätnástich rokov. Jej závery boli upresnené a doplnené na tretej konferencii v Helsinkách v roku 1997. Vďaka skončeniu konfliktov medzi štátmi bývalej Juhoslávie bol tiež navrhnutý desiaty koridor.

Preto sú tieto koridory niekedy uvádzané ako „Krétske koridory“ alebo „Helsinské koridory“ bez ohľadu na ich polohu.

Deväť koridorov je vedených viac-menej (podľa možností) súbežne ako cestné a železničné. Niektoré z týchto deviatich sa pri konci vetvia, prípadne majú z trasy odbočku, pričom oba tieto prípady sú v tabuľke v kapitole „Prehľad koridorov" značené ako vetvy. Desiaty, č. VII, je koridor vodný – tok Dunaja. Táto sieť koridorov spája Európu od Atlantiku po Ural a od Škandinávie po Stredozemné more.

Tieto rozvojové koridory sú zatiaľ odlišné od Transeurópskej dopravnej siete, ktorá zahŕňa všetky hlavné trasy v EÚ. Existujú návrhy na zlúčenie týchto dvoch systémov.

## Prehľad koridorov

## Pozri aj
* Transeurópska dopravná sieť

## Externé odkazy
mapy koridorov:
* http://www.cemt.org/online/infrastr03/corridormaps.htm na serveri http://www.cemt.org, Európskej konferencie ministrov dopravy, CEMT
* http://unece.org/trans/main/ter/Countries/PanEuCorridors.html na serveri Unece, Hospodárskej komisie Spojených národov pre Európu, UNECE
ostatné:
* http://europa.eu.int/comm/ten/transport/2005_03_31_tent_consultation/doc/corridor_status_report_2000_2001_en.pdf na serveri EÚ, Stav paneurópskych dopravných koridorov a dopravných zón (anglicky)

Kategória:Železnica
Kategória:Doprava v Európe
České dráhy

**České dráhy**, a. s. (skratka **ČD**) sú dominantným dopravcom (prevádzkovateľom železničnej dopravy) v osobnej doprave v Česku. Pôvodne boli tiež prevádzkovateľom (nie však vlastníkom) všetkých celoštátnych a väčšiny regionálnych dráh, od 1. júla 2008 však táto úloha prešla na štátnu organizáciu Správa železniční dopravní cesty, a aj významným dopravcom v nákladnej doprave, tá je však od 1. decembra 2007 vyčlenená do novej dcérskej spoločnosti ČD Cargo. Českej dráhy jazdia aj v Prahe a Ostrave pod značkou - ESKO (S).

## Spoje
V roku 2024 České dráhy denne vypravili priemerne 6605 vlakov. Ročne 2,4 milióna spojov najazdí približne 119 miliónov kilometrov.

### SuperCity (SC) Pendolino
Vlaky SC Pendolino jazdia niekoľkokrát denne po trase Bohumín - Ostrava hl.n. - Ostrava-Svinov - Olomouc hl.n. - Pardubice hl.n. - Praha hl.n. a späť.

Trikrát denne možno z Ostravy hl.n. cestovať vlakom SuperCity do Chebu alebo Františkových Lázní a späť cez Ostrava-Svinov, Olomouc hl.n., Pardubice hl.n., Praha hl.n., Praha-Smíchov, Plzeň hl.n., Stříbro, Planá u Mariánských Lázní, Mariánské Lázně.

Raz denne vlaky SuperCity jazdia v trase Praha hl.n., Kolín, Pardubice hl.n, Česká Třebová, Olomouc hl.n, Ostrava-Svinov, Ostrava hl.n., Bohumín, Český Těšín, Žilina, Ružomberok, Liptovský Mikuláš, Poprad-Tatry, Kysak, Košice ako spoj SC 241 Košičan a späť ako spoj SC 240 Košičan.

### Esko (S)

Esko je spoločná značka zatiaľ dvoch regionálnych systémov prímestskej železničnej dopravy prepojených s MHD v Česku, vychádzajúca z nemeckého S-Bahn. V češtine slovo "esko" znamená označenie písmena S. Linky Eska sú označované písmenami S (osobné vlaky) a R (zrýchlené vlaky, rýchliky). Esko je prevádzkované Českými dráhami, ktoré ho propagujú sloganom "Esko - spojenie pre mesto". Do systému Esko Praha je začlenená aj linka  linka S49 (Praha-Hostivař - Roztoky u Prahy) dopravcu Arriva a  linka S34 (Praha-Masarykovo nádraží - Praha-Čakovice) dopravcu KŽC Doprava.

## Vozový park
V roku 2024 České dráhy do prevádzky uviedli „144 nových jednotiek a lokomotív za takmer 19 miliárd korún (takmer 752 miliónov eur)“ čím dosiahli v modernizácii rekordný rok. Do prevádzky bolo uvedených 8 najmodernejších vlakov ComfortJet pre diaľkovú dopravu, 54 súprav RegioPanter a 56 motorových jednotiek RegioFox pre regionálnu dopravu. V roku 2025 spoločnosť testuje využívanie internetového pripojenia Starlink.

## Galéria

Súbor:CD-RJ_als_EC_73.jpg|Vysokorýchlostný vlak Railjet
Súbor:Elektrická jednotka 680, Praha hlavní nádraží.jpg|Súprava Pendolino v stanici Praha hlavní nádraží
Súbor:Regiopanter Prototyp 2012 Decin.jpg|Súprava RegioPanter v Děčíne


## Referencie

## Pozri aj
* Česko-slovenské štátne dráhy
* Správa železnic

## Externé odkazy
* České dráhy – Oficiálne stránky

Kategória:České železničné spoločnosti
Dikula

**Dikula** môže byť:

*dolina v Nízkych Tatrách, pozri Dikula (dolina)
*potok v Nízkych Tatrách, pozri Dikula (potok)
EAROM

Pamäte **EAROM** (Electronically Alternable ROM) patria medzi pamäte s vymazateľným obsahom. Tieto pamäte nemaju kremenné okienko a preto sa zápis aj vymazanie informácií uskoutočňuje pomocou špeciálneho programátora. Pamäte **EAROM** sú drahšie a majú menší príkon ako EPROM, čas prístupu je rádovo niekoľko stoviek nanosekúnd a čas potrebný na vymazanie maximálne jedna minúta.

Kategória:Dátové nosiče
Spojené stredoamerické štáty

**Spojené stredoamerické štáty** môže byť:
*oficiálny názov Veľkej stredoamerickej republiky koncom roka 1898, pozri Veľká stredoamerická republika
*nepresne: Stredoamerická federatívna republika
Ján Kaľavský

**Ján Kaľavský** (* 15. august 1948, Margecany, Slovensko) je slovenský prekladateľ, publicista a vydavateľ.

## Životopis
Vyštudoval nemčinu a ruštinu na Filozofickej fakulte UPJŠ v Prešove. Pracoval ako redaktor vo Východoslovenskom vydavateľstve v Košiciach, v Slovenskej televízii, v Slovenskom rozhlase. Prekladá z nemčiny, hlavným predmetom jeho záujmu je švajčiarska literatúra. Žije v Košiciach a jeho posledné povolanie (do júna 2009) bolo učiteľ na Základnej škole Krosnianska 4, kde učil dejepis, nemecký jazyk a občiansku výchovu. Medzi svojimi žiakmi bol veľmi obľúbený.

## Dielo
### Preklady
* 1993 – Jürg Federspiel: *Balada o Tyfoidnej Mary* (Košice : Hornad)
* 1993 – Milena Moser: *Kniha neporiadnic* (Košice : Hornad)
* 1993 – Urs Faes: *Obrat leta* (Košice : Hornad)
* 1994 – Lukas Hartmann: *Nákaza* (Košice : Hornad)
* 1995 – Klara Obermüller: *Dať životu zapravdu* (Košice : Hornad)

Kategória:Osobnosti z Margecian
Kategória:Slovenskí prekladatelia
Trumanova doktrína

[right|thumb|Americký prezident [Harry S. Truman]]

**Trumanova doktrína** bola vyhlásená 12. marca 1947 americkým prezidentom Harrym Trumanom. Riešila predovšetkým otázku Grécka a Turecka. Išlo o poskytnutie vojenskej a hospodárskej pomoci týmto dvom štátom, aby sa predchádzalo ich včleneniu do sovietskej zóny. Obsahovala záväzok Spojených štátov brániť demokraciu vždy a všade. 

22. mája 1947 prezident Truman podpísal zákon o pomoci Grécku (Agreement on Aid to Greece), čo podľa niektorých znamenalo začiatok studenej vojny. Vojnové spojenectvo USA a ZSSR sa tým zmenilo na otvorené nepriateľstvo v súboji o rozširovanie sféry alebo zóny vlastného vplyvu. 

V nadväznosti na túto doktrínu vznikol o rok neskôr americký Marshallov plán, ako program hospodárskej pomoci najmä nekomunistickým európskym štátom.

V súvislosti s Trumanovou doktrínou sa často hovorí o koncepcii „zadržovania" alebo "zadržiavania" (ang. containment policy) komunizmu. Tento pojem použil ako prvý George F. Kennan. Šlo o politiku voči Sovietskemu zväzu a štátom, ktorým bol vnútený komunistický režim, ktorá mala zadržať rozširovanie ich sféry vplyvu.

## Referencie


## Iné projekty
Pery

thumb|right|Ľudské pery
**Pery** sú viditeľný orgán okolo úst. Vo väčšine prípadov je horná pera menšia. Perami sa vyjadrujú emócie.

## Účel
* Pomáhajú s prijímaním potravy
* Zmyslový orgán reagujúci na dotyk
* Umožňujú reč

Existujú choroby pier, napríklad herpes simplex.

## Zdroj

## Iné projekty

Kategória:Anatómia
Kategória:Tráviaca sústava
Katapult

thumb|right|300px

**Katapult** je typ stroja používaný ako zbraň na vystreľovanie kameňov alebo iných vecí, ktoré by mohli spôsobiť škodu niečomu inému. Katapulty používajú závažia a páky, aby poslali kamene alebo iné veci do vzduchu. Sú jednoduchšie ako  iné zbrane, ktoré sú  v súčasnosti rozšírenejšie  a boli viac používané v minulosti vo vojnách, osobitne v stredoveku. V súčasnosti sa katapulty používajú  na štúdium starých zbraní a pre ľudí, ktorí chcú vyskúšať staré metódy vedenia vojny.

Niekedy, namiesto kameňov mohli byť hodené do vzduchu smola alebo horúci decht, aby spôsobili škodu zapálením cieľa.Často boli umiestnené na vyvýšenom mieste alebo na hradných vežiach na umožnenie strieľania na väčšiu vzdialenosť. Boli tiež používané na vystreľovanie kameňov na rozbitie hradných múrov.

## Iné projekty

## Externé odkazy
* Animované katapulty

## Zdroje

Kategória:Strelné zbrane
Kategória:Obliehacie zbrane
Chorus Seraphicus

**Chorus Seraphicus** je ženský komorný zbor, založený v roku 1993. Jeho hlavným ťažiskom repertoáru je renesančná chrámová polyfónia. Okrem nej interpretuje zbor i skladby iných období, od gotiky, cez klasicizmus, romantizmus až k súčasnej tvorbe.

Koncom 90-tych rokov získal zbor cenu Slovenského hudobného fondu za interpretáciu diela *[[Mikuláš Schneider Trnavský|M. Sch. Trnavského]]: Agnus Dei*.

Zakladateľom, umeleckým vedúcim a dirigentom zboru je absolvent JAMU Ján Malovec.

Kategória:Slovenské spevácke zbory
Kategória:Kresťanské hudobné skupiny
Zima Software

**Zima Software** je česká firma zaoberajúca sa vývojom počítačových hier. Medzi ich neznámejšie tituly patrí séria hier Polda.

Firma vznikla v roku 1995 s cieľom vyvíjať a predávať hry pre počítače triedy IBM PC. Prvým projektom bolo neúspešné RPG Prokletí Eridenu z roku 1997 pre MS-DOS. Prvou úspešne vydanou hrou bola realtimová stratégia Mutarium, tá vyšla taktiež v roku 1997, na MS-DOS a Windows. Medzi ich najznámejšie hry patrí herná séria Polda, tá sa stala najpopulárnejšou adventúrnou sériou v Česku. Potom nasledovali: stratégia Signus (1998), arkádová strieľačka HyperCore (1999) a hororová adventúra Bloodline (december 2004 - skôr projekt Death Tracer).

Firma sídli od roku 2001 v Prahe, ale činnosť firmy bola v roku 2010 pozastavená. V roku 2014 nečakane pribudol nový prírastok v podobe adventúry Polda 6. V roku 2020 začala kampaň na výber peňazí na hru Polda 7, ktorá bola vydaná 14.4.2022.

## Zdroj

Kategória:Vývojárske a vydavateľské spoločnosti počítačových hier a videohier
Kategória:Podniky v Prahe
Kategória:Podniky založené v 1995
Ján Bystrický

**Ján Bystrický** (* 13. máj 1922, Levoča – † 3. jún 1986, Bratislava) bol slovenský geológ.

## Život
Študoval na gymnáziu v Levoči. V štúdiu pokračoval na Prírodovedeckej fakulte Univerzity Komenského v Bratislave, ktorú absolvoval v roku 1947. Dva roky pracoval ako učiteľ v Spišskej Novej Vsi, neskôr pôsobil ako asistent na Geologickom ústave SVTŠ. V rokoch 1953 až 1959 pracoval na Geologickom ústave Dionýza Štúra, medzi tým zároveň vo Východoslovenskom rudnom prieskume v Spišskej Novej Vsi. Po odbornom a osobnom konflikte s vtedajším riaditeľom Geologického ústavu Dionýza Štúra Maheľom bol na základe zlého kádrového posudku prepustený.

V rokoch 1959 - 1964 pracoval v Geologickom prieskume v Žiline, následne na Geologickom ústave SAV. Zaoberal sa rozborom vápencov pre VSŽ, rozbormi keramických materiálov a sadrovca . Tieto poznatky čiastočne ďalej využil vo svojich vedeckých prácach o mezozoiku, najmä triase, ktorý skúmal na základe rozborov fosílnych rias. Prispel tak k objasneniu viacerých otázok stavby Západných Karpát. Zaoberal sa stratigrafiou a podieľal sa na zostavovaní geologických máp Malej a Veľkej Fatry, Slovenského krasu, Muránskej planiny a Spišsko-gemerského rudohoria. Od roku 1973 bol predsedom Karpatsko-balkánskej geologickej asociácie. Bol manželom Hedvigy Bystrickej.

## Publikácie
Bol autorom, alebo sa podieľal na vydaní 90 vedeckých prác. Medzi najvýznamnejšie patria:
* Slovenský kras: Stratigrafia a Dasycladaceae mezozoika Slovenského krasu (1964)
* Triassic of the West Carpathians Mts.: guide to excursion D (1973)
* Outline of the Structure of the West Carpathians: guide-book for geological excursions (spolu s D. Andrusovom a O. Fusánom)

## Referencie


Kategória:Osobnosti z Levoče
Kategória:Slovenskí geológovia
Kategória:Absolventi Prírodovedeckej fakulty Univerzity Komenského
Kategória:Pracovníci Slovenskej akadémie vied
Kategória:Pracovníci Štátneho geologického ústavu Dionýza Štúra
Kategória:Slovenskí paleontológovia
Kompresia

**Kompresia** je stláčanie, zmenšovanie objemu.

*kompresia (fyzika) zmenšovanie objemu látok
*kompresia dát zmenšovanie objemu dát resp. zmenšovanie dátového toku
*Kompresia dynamiky signálu v elektroakustike pre získanie väčšieho odstupu signál / šum
*kompresia dynamiky zvuku pre zmenšenie dynamického rozsahu zvuku

## Pozri aj
*kompresor (plyn) – prístroj pre stláčanie plynov
*kompresný pomer
*kompresor
*bezstratová kompresia
*stratová kompresia
Spálená dolina

**Spálená dolina** odbočuje z Roháčskej doliny smerom na juhozápad. 

Preteká ňou Spálený potok, ktorý v dolnej časti doliny vytvára Roháčsky vodopád. Jej dolnou časťou vedie modro-značkovaný chodník z rázcestia Adamcuľa ku Roháčskym plesám a jej hornou časťou vedie zeleno značkovaný chodník od Roháčskych plies do Baníkovského sedla. Spadajú do nej strmé severné steny Baníkova (2 178 m n. m.). Dolina sa nachádza v Tatranskom národnom parku.

## Referencie

## Iné projekty

## Externé odkazy
* Poloha na turistickej mape

Kategória:Doliny Západných Tatier
Kategória:Roháče
Tomanovská dolina

náhľad|vpravo|Pohľad do Tomanovskej doliny
**Tomanovská dolina** (niekedy uvádzaná aj ako *Tomanova dolina*) je dolina v Západných Tatrách.

Odbočuje z Tichej doliny smerom na západ. Jej ústie je vo výške cca  a záver cca  Preteká ňou Tomanov potok, ktorý padá do Tichej doliny Tomanovským vodopádom. V jej závere sa nachádzajú Nižné a Vyšné Tomanovské pleso. Nie je turisticky prístupná.

V oblasti Tomanovskej doliny boli nájdené vo vrchnotriasových horninách tatrickej obalovej série odtlačky stôp dinosaurov. Dosiaľ jediné pozostatky po živote dinosaurov na území Slovenska.

## Referencie

## Iné projekty

## Externé odkazy
* Poloha na turistickej mape

Kategória:Doliny Západných Tatier
Gáborova dolina

**Gáborova dolina** leží v Západných Tatrách a odbočuje z Račkovej doliny smerom na severovýchod. 

Preteká ňou Gáborov potok a vedie ňou zeleno-značkovaný chodník z Račkovej doliny do Gáborovho alebo Bystrého sedla. Od Račkovej doliny ju oddeľuje krátky hrebeň vybiehajúci z Klina (2 173 m n. m.).

## Referencie

## Iné projekty

## Externé odkazy
* Poloha na turistickej mape

Kategória:Doliny Západných Tatier
Kategória:Račkova dolina
Kvačianska dolina

**Kvačianska dolina** je krasová dolina vo východnej časti Chočských vrchov. Preteká ňou potok Kvačianka a územie doliny je súčasťou rovnomennej národnej prírodnej rezervácie.

Vedie ňou  červeno značený chodník z Kvačian do Hút a  modro značený chodník z rázcestia nad Oblazmi do Veľkého Borového.

V hornej časti doliny sa v lokalite Oblazy, na sútoku Kvačianky, Borovianky a Ráztockého potoka, nachádzajú dva drevené vodné kolesové mlyny, ktoré sú technickými pamiatkami. Dolný mlyn s pílou je zreštaurovaný a v prevádzke, nachádza sa v ňom expozícia mlynárskej techniky.

## Flóra
Bohatá bylinná vegetácia je charakteristická výskytom horských, subalpínskych a alpínskych druhov, pričom je tu zreteľne viditeľný fenomén tzv. inverzia rastlinných spoločenstiev: hlboko v doline rastú na nízko položených miestach subalpínske a vysokohorské druhy odolné voči chladným a dlhým zimám a vysoko na svahoch a bralách - xerofilné a teplomilné druhy.

Medzi horské druhy patria: astra alpínska (*Aster alpinus*), plesnivec alpínsky (*Leontopodium alpinum*) (jedna z najnižších polôh na Slovensku ), prvosienka holá (*Primula auricula*), horec Clusiov (*Gentiana clusii*), zvonček maličký (*Campanula cochleariifolia*), vápnička skalná (*Kernera saxatilis*), trojštet alpský (*Trisetum alpestre*), lipnica štajerská (*Poa stiriaca*), na žlto kvitnúci iskerník veľhorský (*Ranunculus oreophilus*), na bielo kvitnúci *[[Ranunculus aconitifolius]]*, tučnica alpínska (*Pinguicula alpina*), krkoškovec rakúsky (*Pleurospermum austriacum*), veronika kríčkovitá (*Veronica fruticans*), všivec praslenatý (*Pedicularis verticillata*) a kortúza Matthioliho (*Primula matthioli*). Samostatnú skupinu tvoria endemické alebo subendemické druhy, akými sú soldanelka karpatská (*Soldanella carpatica*), kostrava tatranská (*Festuca tatrae*), klinček lesklý (*Dianthus nitidus*) a lomikameň trváci (*Saxifraga wahlenbergii*).

## Galéria

Kvacianska_dolina_Mlyny_Oblazy_01.jpg|Oblazy – horný mlyn
Oblazy.jpg|Oblazy – dolný mlyn so šopou a lávkou ponad Kvačianku


## Referencie

## Iné projekty

## Externé odkazy
* Kvačianska dolina a mlyny na Oblazoch na stránke obce Kvačany
* Poloha na turistickej mape

## Zdroj

Kategória:Doliny Chočských vrchov
Kategória:Tiesňavy na Slovensku
Kategória:Národné prírodné rezervácie v Žilinskom kraji
Kategória:Chránené územia v okrese Liptovský Mikuláš
Kategória:Kvačany (okres Liptovský Mikuláš)
Kategória:Veľké Borové
Komjatnianska dolina

**Komjatnianska dolina** leží v severnej časti Veľkej Fatry, nazývanej Šípska Fatra. a je dlhá asi .

Preteká ňou potok Komjatná a vedie ňou červeno-značkovaný chodník zo Švošova cez Komjatnú a vrch Radičiná do Ružomberka. Je pomenovaná podľa obce Komjatná, ktorá leží v jej závere.

Dolina sa nachádza v geomorfologických  celkoch Veľká Fatra, podcelok Šípska Fatra a Oravská vrchovina, podcelok Podchočská brázda.

## Referencie

## Externé odkazy
* Poloha na turistickej mape

Kategória:Doliny Veľkej Fatry
Kategória:Komjatná
Kategória:Ružomberok
Kategória:Švošov
Kategória:Geografia okresu Ružomberok
Bystrá dolina (Veľká Fatra)

**Bystrá dolina** je 9 km dlhá dolina situovaná v severnej časti Veľkej Fatry, v podcelku Šípska Fatra. Ústi do doliny Váhu z juhu.

Preteká ňou Bystrý potok a je turisticky prístupná po žlto-značkovanom chodníku od horárne Bystré (Bystrô) východne od intravilánu Hubovej na Tvarožný grúň. Jej dolnou časťou prechádza asfaltová cesta odbočujúca z cesty l. triedy číslo 18 (zákaz vjazdu), ktorá potom odbočuje k úbočiu Pliešky. Ide o prevažne zalesnenenú dolinu s prevahou bukových a smrekových lesov západne od Ružomberka. Je turisticky málo navštevovaná, v jej dolnej časti zaujmú ruiny starej huty a lúka s horárňou v jej závere. V strednej časti doliny odbočuje vpravo žltý cykloturistický chodník (rozcestník Bystrô) smerujúci popod výhľadový vrch Plieška do Čutkovskej doliny. 

## Referencie

## Externé odkazy
* Poloha na turistickej mape

Kategória:Doliny Veľkej Fatry
Smutná dolina

náhľad
**Smutná dolina **leží v závere Roháčskej doliny. Vedie ňou modro-značkovaný chodník od Ťatliakovho jazera cez Smutné sedlo až do Žiaru. Spadajú do nej strmé severné steny Plačlivého (2 125 m n. m.).

## Referencie

## Iné projekty

## Externé odkazy
* Poloha na turistickej mape

Kategória:Doliny Západných Tatier
Kategória:Roháče
Trlenská dolina

**Trlenská dolina** je dolina na východnej strane Veľkej Fatry.

Preteká ňou Trlenský potok a vedie ňou asfaltová cesta z miestnej časti Ružomberka - Jazierce do Vlkolínca. 

## Referencie

## Externé odkazy
* Poloha na turistickej mape

Kategória:Doliny Veľkej Fatry
Prefácia

**Prefácia** je v Rímskokatolíckej cirkvi začiatok eucharistickej modlitby. Je premenná. Je to oslavná pieseň.

Kategória:Náboženstvo
Kategória:Eucharistia
Sklabinská dolina

**Sklabinská dolina** je situovaná na západnej strane Veľkej Fatry.

Preteká ňou Sklabinský potok a vedie ňou modro-značkovaný chodník zo Sklabine až na Jarabinú (1 314 m n. m.). Prechádza ňou asfaltová cesta a zeleno-značená cyklotrasa.

## Referencie

## Externé odkazy
* Poloha na turistickej mape

Kategória:Doliny Veľkej Fatry
Brothers Keepers

náhľad|Brothers Keepers (2007)
**Brothers Keepers** je nemecký hudobný nadnárodný antirasistický projekt, ktorý združuje hlavne afronemeckých hip-hopových, reggae a soulových hudobníkov.

Myšlienka založiť projekt vznikla v 90. rokoch, keď sa Adé Bantu a Don Abi rozhodli podnietiť Nemcov afrického pôvodu, aby začali riešiť problémy s rasizmom.

Po tom, ako ich podporil známy nemecký rapper Torch, sa k projektu pridali ďalší hudobníci, medzi nimi Xavier Naidoo, Samy Deluxe, Afrob, D-Flame, Chima, Denyo 77, Ebony Prince, Germ, Patrice Bart-Williams, Ono Ngcala, Eased von Seeed, Gentleman, Nosliw, Sékou, Toni L, Tyron Ricketts, Such A Surge, Ziggy Marley, Joachim Deutschland, Jah Meek, Youssou N’Dour, UB40 a Harry Belafonte.

Prvým singlom, ktorý vzbudil pozornosť verejnosti bol Adriano – „Letzte Warnung“. Je spomienkou na Nemca mozambického pôvodu Alberta Adriana, ktorého 14. júna 2000 brutálne zabili neonacisti v Dessau.

Výťažky z predajov CD a koncertov Brothers Keepers venujú na charitatívne účely.

## Diskografia
### Albumy
* 2001 *[[Lightkultur]]*
* 2005 *[[Am I my Brother's Keeper?]]*

### Single
* 2001 „Letzte Warnung“ (Adriano)
* 2005 „Bereit"“
* 2005 „we ever know?“

## Iné projekty

## Externé odkazy
* Brothers Keepers - oficiálna stránka

Kategória:Nemecké hudobné skupiny
Kategória:Antirasizmus
Suchá dolina (Podtatranská brázda)

**Suchá dolina** je dolina v severnej časti Západných Tatier. Odbočuje z Bobroveckej doliny smerom na juhozápad.

Preteká ňou Suchý potok. Viedol ňou žlto-značkovaný chodník z Oravíc do sedla pod Osobitou, ktorý je zrušený z dôvodu medvedieho teritória nachádzajúceho sa v doline.

## Referencie

## Iné projekty

## Externé odkazy
* Poloha na turistickej mape

Kategória:Doliny Západných Tatier
Papa to Kiss in the Dark

**Papa to Kiss in the Dark** (jap.: パパとKISS IN THE DARK) je japonský román s gej tématikou od autora Kena Nambaru, podľa ktorého o šesť rokov neskôr vzniklo dvojdielne OVA anime.

## Príbeh
*Mira Munakata* má 15 rokov a nastupuje na novú školu. Tam sa dozvedá, že jeho otec nie je jeho biologickým otcom a v televízii sa čoraz častejšie hovorí, že *Kjósuke*, známa Hollywoodska hviezda, si berie ešte známejšiu herečku *Micuki Ucunomijovú*. Mira sa začína báť, že Kjósukeho stratí.

## Postavy
*Mira Munakata – *hlas:* Hikaru Midorikawa
*Micuki Ucunomijová – *hlas:* Masako Kacuki
*Kjósuke Munakata – *hlas:* Šiničiro Miki
*Kazuki Hino – *hlas:* Susumu Čiba
*Takajuki Ucunomija – *hlas:* Takehito Kojasu
*Šun Sakurai – *hlas:* Takuma Terašima

## Hudba
Záverečná zvučka: *Close to you* od It's

## Externé odkazy
*Oficiálna stránka  
*anidb.net 
*bluelove.wz.cz 

Kategória:Anime
Kategória:Anime OVA
Kategória:Anime z roku 2005
Bystrá dolina (vetva Svarínskej doliny)

**Bystrá dolina** je dolina v kráľovohoľskej časti Nízkych Tatier. 

Je to juhozápadná vetva Svarínskej doliny. Preteká ňou Bystrý potok a nie je turisticky sprístupnená. Od susednej doliny Torysa na východe ju oddeľuje vrch Mačacia ().

## Externé odkazy
* Poloha na turistickej mape

Kategória:Doliny Nízkych Tatier
Slovan

**Slovan** môže byť:
* jednotné číslo slova Slovania, pozri Slovania (rozlišovacia stránka)
* slovenský ilegálny mládežnícky časopis vydávaný v roku 1944, pozri Slovan (časopis)
* české noviny vydávané Karlom Havlíčkom Borovským v roku 1850, pozri Slovan (noviny)
* v rokoch 2009(?) -  2017 názov jedného páru vlakov najprv medzi Prahou a Bratislavou, potom medzi Prahou, Bratislavou a Budapešťou, dnes súčasť vlakov nazývaných Metropolitan , pozri Metropolitan
* súčasť názvu niektorých športových klubov na Slovensku, v Česku a v Slovinsku (a jedného v Rakúsku), napr.:
** ŠK Slovan Bratislava (slovenský futbalový klub)
** FK Slovan Duslo Šaľa (slovenský futbalový klub)
** HC Slovan Bratislava (slovenský hokejový klub)
** BK Slovan Bratislava (slovenský basketbalový klub)
** FC Slovan Liberec (český futbalový klub)
** ND Slovan Ljubljana (slovinský futbalový klub)
** KD Geoplin Slovan (slovinský basketbalový klub)
** SK Slovan-Hütteldorfer AC (rakúsky futbalový klub)

## Zdroje
Torysa (dolina)

**Torysa** je dolina a  juhovýchodná vetva Svarínskej doliny v Nízkych Tatrách. 

Preteká ňou potok Svarínka a vedie ňou žlto-značkovaný chodník zo Svarína na Veľký bok () a ďalej až na Zadnú hoľu ().

## Externé odkazy
* Poloha na turistickej mape

Kategória:Doliny Nízkych Tatier
Hodruša (dolina)

**Hodruša** je dolina v kráľovohoľskej časti Nízkych Tatier. 

Je to východná vetva Malužinskej doliny. Preteká ňou rovnomenný potok a vedie ňou modro-značkovaný chodník z Malužinej na Veľký bok (1 727 m n. m.). 

## Externé odkazy
* Poloha na turistickej mape

Kategória:Doliny Nízkych Tatier
Bacúšska dolina

**Bacúšska dolina** je dolina na južnej strane Kráľovohoľských Tatier. 

Preteká ňou Bacúšsky potok. Prechádza ňou asfaltová cesta a modro-značkovaný chodník z Bacúcha cez Bacúšske sedlo do Vyšnej Boce.

## Externé odkazy
* Poloha na turistickej mape

Kategória:Doliny Nízkych Tatier
Valčianska dolina

**Valčianska dolina** je dolina na východnej strane Lúčanskej Malej Fatry. 

Preteká ňou Valčiansky potok. Celou dolinou prechádza modro-značkovaný chodník z Valče na sedlo Majbíková a ďalej pokračuje do Kuneradu. Pri jej ústí sa nachádza známe lyžiarske stredisko. 
náhľad|vľavo|Lyžiarske stredisko
V doline sa nachádza viacero chát a rybníky, ku ktorým je prístup asfaltovou cestou. V okolí je sieť cykloturistických trás a možnosti pre pešiu turistiku.
Kvôli lyžiarskemu stredisku sa zvyknú v doline niekedy tvoriť dopravné zápchy.

## Iné projekty

## Externé odkazy
* Poloha na turistickej mape

Kategória:Doliny Malej Fatry
Slovianska dolina

**Slovianska dolina** je dolina situovaná na východnej strane Lúčanskej Malej Fatry. 

Preteká ňou Sloviansky potok. Dolinou prechádza zeleno-značkovaný chodník z Valče, smerom k osade Brčná cez sedlo pod Hnilickou Kýčerou do Rajca. 

V doline sa nachádza aj samota a prameň zapáchajúcej minerálnej vody s názvom Smradľavá voda. Vedie k nemu asfaltová cesta.

## Referencie

## Externé odkazy
* Poloha na turistickej mape

Kategória:Doliny Malej Fatry
Vladimír Macura

**Vladimír Macura** (* 7. november 1945, Ostrava – † 17. apríl 1999, Praha) bol český spisovateľ, literárny vedec a kritik. Prekladal z estónčiny, usporadúval tiež výbery z diel estónskych básnikov a z poézie Petra Bezruča. 

V roku 1998 dostal  českú „Státní cenu za literaturu“ za *Guvernantku* a *Český sen*. Vo svojom literárnohistorickom výskume sa venoval najmä obdobiu českého národného obrodenia a jeho mýtmi. 

## Dielo
* *Občan Monte Christo* 
* *Informátor* – román 
* *Komandant*
* *Guvernantka* 
* *Medikus*
* *Ten, který bude* - tetralógia (Informátor, Komandant, Guvernantka, Medikus)

Kategória:Narodenia v 1945
Kategória:Úmrtia v 1999
Kategória:Českí spisovatelia
Kategória:Českí prekladatelia
Madona Litta

**Madona Litta** je jedno z vrcholných diel, ktoré namaľoval taliansky renesančný umelec Leonardo da Vinci v rokoch 1490 až 1491.

Obraz bol niekoľko storočí majetkom talianskych vojvodov z rodu Litta – odtiaľ jeho názov.

V obraze *Madona Litta* sa Leonardo snažil zachytiť črty ideálneho prekrásneho človeka, zdôrazniť jeho vnútornú harmóniu a dokonalosť. Hlava madony je zachytená v profile; na tmavom pozadí steny sa vynímajú jasné a čisté kontúry tváre a postavy. Tvár je ožiarená mäkkým svetlom. Umelec v postave madony zachytil nehu a cit matky, zamýšľajúcej sa nad osudom svojho dieťaťa. 

Divák si nemôže nevšimnúť láskavý výraz jej tváre obrátenej k synovi. Chlapček otočiac svoju kučeravú hlávku hľadí na nás. Jeho telíčko je položené na rukách matky.

Obraz pôsobí jednoducho a lakonicky. Napriek tomu na ňom nenájdeme prvky všednosti. Harmóniu života vystihuje jemne naznačený obraz krajiny s plávajúcimi oblakmi na blankytnej oblohe za oknami miestnosti.

Opierajúc sa o náuku o prírode a dokonale ovládajúc anatomické zákonitosti, Leonardo tu namaľoval dielo, predstavujúce svet takým, akým ho chcela mať renesancia – krásnym a harmonickým.

V roku 1865 sa obraz z galérie rodu kniežat de Litta dostal do petrohradskej Ermitáže.

## Zdroje

* kol. autorov, *Leonardo umělec a vědec*, Knižní klub, Praha, 2006
* J. Šapiro, *Ermitaž i jego šedevry*, Izdateľstvo Iskusstvo, Leningrad, 1973

Kategória:Leonardo da Vinci
Kategória:Renesančné výtvarné umenie
Kategória:Ermitáž
Entertainment Software Rating Board

The **Entertainment Software Rating Board** (**ESRB**) je organizácia, ktorá udeľuje ratingy počítačovým a podobným hrám v USA a Kanade.

## Ratingy

#### Druhy obsahu

## Externé odkazy
* Oficiálne stránky – ESRB.org
* The ESRB Game Ratings & Descriptor Guide
* The IEMA website
Kategória:Ratingové systémy
Sikhizmus

thumb|Khanda, jeden zo symbolov Sikhizmu

**Sikhizmus** (prívrženec sikhizmu sa volá **sikh**) je jedno z najmladších náboženstiev a podporuje ho asi 20 miliónov veriacich. Dnes je piatym najväčším náboženstvom na svete. Vzniklo v 15. storočí v severnej Indii, v zložitých politických podmienkach. Jeho vyznávači nielenže nefajčia a nepijú alkohol, ale ich zákazy sa vzťahujú aj na mäso.

Zakľadateľom Sikhizmu je Guru Nának (1469-1539). Bol to prvý guru v tomto náboženstve. Nánakovi vadili niektoré aspekty hinduizmu ako aj islamu. V hinduizme to boli: rituály, zobrazovanie bohov, kúpanie sa na svätých miestach, kastový systém, rozdiely medzi mužmi a ženami. Islamským problémom pre Nánaka bol hlavne - militantnosť a agresivita, taktiež aj odmietanie ostatných náboženstiev.

Sikhizmus je monoteistické náboženstvo s desiatimi prorokmi – guru. Slovo „gu“ znamená tmu, nevedomosť a „ru“ svetlo a pravdu. Guru odhaľujú svojim poslucháčom a žiakom pravdu o svete i živote. Desať sikhských mudrcov má náuku rozdelenú: guru Nanak káže ľudskosť, guru Angad poslušnosť, guru Amar Das rovnosť, guru Arjan sebaobetovanie, guru Hargobind spravodlivosť, guru Har Rai zľutovanie, guru Harkrišan čistotu, guru Tegh Bahadur pokoj a guru Gobind Singh odvahu.

## Literatúra
* BRABEC, Jaroslav: *Sikhovia a pandžábska dráma.* Bratislava : Nakladateľstvo Pravda, 1989. 192 s. ISBN 80-218-0059-3

## Iné projekty


Kategória:Indické náboženstvá
Monitor 9

**Monitor 9** alebo **Celoplošné testovanie žiakov 9. ročníkov ZŠ** je projekt Ministerstva školstva Slovenskej republiky zameraný na overenie vedomostí a zručností z matematiky a vyučovacieho jazyka. Testovaní sú žiaci deviatych tried základných škôl. Celoplošné testovanie nadväzuje na predchádzajúce monitorovanie vedomostnej úrovne žiakov. Testovanie žiakov prebieha v dvoch častiach - vedomostnej a kompetenčnej. Monitorovania sa zúčastňujú prihlásení žiaci.

## Testy
Test spočíva v riešení 30 úloh počas 90 alebo 70 minút. V teste z matematiky sa rieši pätnásť úloh s krátkou otvorenou odpoveďou a ďalších pätnásť úloh s výberom správnej odpovede zo štyroch možností **A**, **B**, **C** alebo **D**. V teste vyučovacích jazykov žiaci riešia úlohy s výberom správnej odpovede zo štyroch ponúkaných možností tak isto ako u matematickej časti, čiže **A**, **B**, **C** alebo **D**.

Odpovede sa zapisujú najprv priamo do testov krúžkovaním (pri výbere z možností odpovedí A, B, C, D) alebo číselnými údajmi, slovom, slovnými spojeniami, vetami, prečiarknutím podľa druhu zadania úlohy a možností zápisu odpovede a po vlastnom overení do odpoveďových hárkov.

Správne odpovede budú hodnotené 1 bodom. Výsledky testov vyhodnotí Štátny pedagogický ústav na reprezentatívnej vzorke. Základné školy si vyhodnotia (okrem škôl z reprezentatívnej vzorky) druhú časť testu samostatne a porovnajú s výsledkom, ktorý zverejní Štátny pedagogický ústav po oprave testov z tejto vzorky škôl. 

## Časový harmonogram CTD 2008/2009
* Otváranie zásielok s testami: 07:30 h
* Začiatok testovania: 08:05 h
* Certifikačný test z MJL 2008/2009
* Kľúč správnych odpovedí z MJL 2008/2009
* Certifikačný test zo SJL 2008/2009
* Kľúč správnych odpovedí zo SJL 2008/2009

## Časový harmonogram CTD 2012/2013
* Otváranie zásielok s testami: 08:10 h
* Začiatok testovania: 08:25 h

Ukončenie testovania: 11:20 h

## Externé odkazy
* výsledky Monitora 9 za r. 2007 
* Štátneho pedagogického ústavu ŠPÚ
* http://www.monitor-9.tym.sk

Kategória:Vzdelávanie na Slovensku
’68 Publishers

**'68 Publishers** (často nepresne **68 Publishers**, **Sixty-Eight Publishers**, **Sixtyeight Publishers** alebo aj **Nakladateľstvo 68**) bolo české exilové nakladateľstvo, ktoré založila v roku 1971 v kanadskom Toronte Zdena Salivarová, manželka Josefa Škvoreckého.

Nakladateľstvo začalo vydávať české originály, anglické preklady Škvoreckého diel (*Prima sezóna*, *Zbabělci*, *Konec nylonového věku*, *Tankový prapor* – prvá kniha vydaná v nakladateľstve v roku 1971), vzápätí aj knihy českých a slovenských autorov, ktoré boli v tom čase v Česko-Slovensku zakázané, a teda prístupne len českej a slovenskej obci v USA, Kanade a inde mimo blok komunistických štátov. Odtiaľ sa knihy dostávali do komunistickej vlasti. V roku 1985 vyšiel v nakladateľstve '68 Publishers Kunderov román *[[Nesnesitelná lehkost bytí]]*.

Poslednou vydanou publikáciou bol v roku 1993 zborník Zdeny Salivarovej-Škvoreckej *Osočení: dopisy lidí ze seznamu* (druhé vydanie v roku 2000 v nakladateľstve *Host*).

## Zdroj

Kategória:Vydavateľstvá v Kanade
Kategória:Organizácie založené v 1971
Benkovo

**Benkovo** je dolina v severnej časti Kráľovohoľských Tatier. Ústi do Čiernovážskej doliny z juhu. Preteká ňou Benkovský potok, prechádza ňou asfaltová cesta a v zmysle prílohy č. 2 bodu 5 písm. h) návštevného poriadku Národného parku Nízke Tatry je sprístupnená pre cyklistov, s možnosťou prechodu do Liptovskej Tepličky. 

## Externé odkazy
* Poloha na turistickej mape

Kategória:Doliny Nízkych Tatier
Hošková (dolina)

**Hošková** je dolina v Kráľovohoľských Tatrách. Je to juhozápadná vetva doliny Ráztoky. Preteká ňou potok Ipoltica a nie je turisticky sprístupnená. 

## Referencie

## Externé odkazy
* Poloha na turistickej mape

Kategória:Doliny Nízkych Tatier
Driečna dolina

**Driečna dolina** je juhovýchodná vetva doliny Ráztoky. 

Preteká ňou rovnomenný potok. Vedie ňou asfaltová cesta a žlto-značkovaný chodník od vodnej nádrže Čierny Váh cez sedlo Priehyba do Heľpy. 

## Externé odkazy
* Poloha na turistickej mape

Kategória:Doliny Nízkych Tatier
Chorupnianska dolina

**Chorupnianska dolina** je dolina v kráľovohoľskej časti Nízkych Tatier. Je to južná vetva Malužinskej doliny. Preteká ňou Chorupniansky potok. Prechádza ňou asfaltová cesta a nie je turisticky sprístupnená. 

## Externé odkazy
* Poloha na turistickej mape

Kategória:Doliny Nízkych Tatier
Islas de la Bahía

thumb|Poloha ''Islas de la Bahía''
**Islas de la Bahía** (šp. "Ostrovy zálivu") je skupina troch ostrovov (Roatán, Guanaja a Utila) v Karibskom mori. Patria Hondurasu, v rámci ktorého tvoria rovnomenný samostatný department s hlavným mestom Roatán na najväčšom, rovnomennom ostrove, ktorý je najvyhľadávanejším turistickým strediskom v Hondurase. Je tu medzinárodné letisko s priamym spojením do Talianska a USA.

Druhý najväčší ostrov je Guanaja.

Najväčšou atrakciou ostrovov sú ich koralové útesy. Hlavným odvetvím ekonomiky je cestovný ruch. Významný je aj lov kreviet a rybolov.

Kategória:Geografia
Kategória:Severná Amerika
Kategória:Stredná Amerika
Kategória:Honduras
Kategória:Departmenty v Hondurase